open-index/open-wikipedia-markdown huggingface dataset:
মির্জা শেখ ইতেশামুদ্দীন

**মির্জা শেখ ই'তেসামউদ্দীন** অষ্টাদশ শতাব্দীর একজন রাজদূত যিনি প্রথম বাঙালি হিসেবে ইউরোপ যাত্রা করেন। ১৭৬৬ সালে দিল্লির মোগল বাদশাহ দ্বিতীয় শাহ আলমের রাষ্ট্রদূত হয়ে বাংলা থেকে লন্ডনে যান মির্জা শেখ ইতেসামুদ্দীন। তার দায়িত্ব ছিল ইংল্যান্ডের রাজা তৃতীয় জর্জের দরবারে মোগল বাদশার পক্ষে দেনদরবার করা।
﻿

## জন্ম ও শিক্ষা

মির্জা শেখ ইতেশামুদ্দীন (মতান্তরে এহতেশাম উদ্দিন) বাংলার নদিয়া জেলার চাকদহর পাঁচনুর গ্রামের অভিজাত মুসলিম পরিবারে আনুমানিক ১৭৩০ সালে জন্মগ্রহণ করেন। মুর্শিদাবাদের নবাব মীর জাফরের দরবারের মুনশি সলিমুল্লাহর কাছে তিনি ফার্সি ভাষা শিখে কলকাতায় ইস্ট ইন্ডিয়া কোম্পানিতে মুনশির চাকরি নেন। তার জন্মস্থান চাকদহের কাজীপাড়া প্রাচীন মসজিদটি আজও বর্তমান।
থাম্ব|কাজীপাড়ার প্রাচীন মসজিদ, চাকদহ

## কর্মজীবন

১৭৬৬ সালে বাংলা থেকে লন্ডনে যান দিল্লির মোগল বাদশা দ্বিতীয় শাহ আলমের রাষ্ট্রদূত ক্যাপ্টেন আর্চিবল্ড সুইনটনের সহকারী দূত হিসেবে, ইংল্যান্ডের রাজা তৃতীয় জর্জের দরবারে মোগল বাদশার পক্ষে দেন-দরবারের দায়িত্ব নিয়ে।

বক্সার যুদ্ধের পর কোম্পানির কাজের সূত্রে বাদশা দ্বিতীয় শাহ আলমের অনুগ্রহে শাহি দরবারে তিনি মুনশির পদ পান, সঙ্গে মির্জা খেতাবে ভূষিত হন। অচিরেই দরবারে সভাসদ পদে উন্নীত হন তিনি।

ইস্ট ইন্ডিয়া কোম্পানির সাবেক কর্মকর্তা ক্যাপ্টেন আর্চিবল্ড সুইনটনকে ইংল্যান্ডের রাজা তৃতীয় জর্জের জন্য বাদশার চিঠিসহ শাহি দূত হিসেবে পাঠাবার সিদ্ধান্ত নেওয়া হলে, বিলেতের রাজদরবারে ফার্সি ভাষায় লেখা এই চিঠি যথাযথভাবে ব্যাখ্যা করার জন্য বাদশা নিজেই ইতেশামুদ্দীনকে বেছে নেন। ১৭৬৬ সালে তাকে দূত হিসেবে নিয়োগ দিয়ে সুইনটনের সঙ্গে লন্ডন পাঠানো হয়। ১৭৬৬-এর জানুয়ারি মাসের শেষের দিকে একটি ফরাসি জাহাজে চেপে হুগলি থেকে মির্জার সমুদ্রযাত্রা শুরু হয়।

বিলেতে দেড় বছর কাটিয়ে ১৭৬৮ সালের অক্টোবরে দেশে ফিরে মির্জা পুনরায় কোম্পানির চাকরিতে ফিরে যান। বিলেত থেকে ফিরে ইতেশামুদ্দীনের বেশ নামডাক হয়। লোকমুখে তার পরিচয় হয় বিলায়েত মুনশি। এ সময় মারাঠা যুদ্ধের প্রেক্ষাপটে ইংরেজের হয়ে মারাঠাদের সঙ্গে কূটনৈতিক দর-কষাকষিতে বেশ দক্ষতার পরিচয় দেন তিনি। তবে দেশে ফিরে বিলেতভ্রমণ বা বিলেত নিয়ে বই লেখার কারণে কোম্পানির কাছ থেকে পুরস্কার, বেতন বৃদ্ধি বা পদোন্নতি—এসব কিছুই পাননি তিনি। কোম্পানির মুনশি হিসেবেই তার বাকি জীবনটা কেটে যায়।

## রচিত গ্রন্থ

মির্জা প্রবাস জীবনের অভিজ্ঞতা নিয়ে দেশে ফেরার পনেরো বছর পরে—১৭৮৪/৮৫ সালে ফার্সি ভাষায় রচনা করেন সিগরুফ-ই-বিলায়েতনামা। সাধারণ ক্রমিককাল অনুসরণ করে বিলাত ও ফ্রান্সে যা দেখেছেন, তার একটি সার্বিক ধারাবিবরণী এবং সেখানকার সমাজ, প্রতিষ্ঠান ও জীবনযাত্রা সম্পর্কে তার নিজস্ব মূল্যায়ন—এ বইয়ের বৈশিষ্ট্য।

## মৃত্যু

অধ্যাপক কায়সার হকের মতে, ইতেশামুদ্দীন আনুমানিক ১৮০০ সালে মারা যান।

## তথ্যসূত্র

বিষয়শ্রেণী:১৭৩০-এ জন্ম
বিষয়শ্রেণী:১৮০০-এ মৃত্যু
বিষয়শ্রেণী:১৮শ শতাব্দীর বাঙালি
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:মুঘল সাম্রাজ্যের ব্যক্তি
বিষয়শ্রেণী:১৮শ শতাব্দীর ভারতীয় লেখক
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:নদিয়া জেলার ব্যক্তি
বিষয়শ্রেণী:ভারতীয় ভ্রমণ লেখক
লিঙ্গুয়া ফ্রাঙ্কা

**লিংগুয়া ফ্রাংকা** (প্রকৃতপক্ষে এটি ইতালীয় ভাষায় *ফ্রাংকীয় ভাষা* বোঝাতে ব্যবহৃত হয় - নিচে শব্দটির উৎস দেখুন) হল ভিন্ন মাতৃভাষাবিশিষ্ট দু'জন মানুষের মধ্যে যোগাযোগের জন্যে ব্যবহৃত ভাষা, সাধারণত ভাষাটি হয় ওই দুই ব্যক্তির মাতৃভাষার চেয়ে ভিন্ন তৃতীয় একটি ভাষা।

একে **কার্যকারী ভাষা** বা **সংযোগস্থাপনকারী ভাষা**ও বলা হয়।

## বৈশিষ্ট্য
লিংগুয়া ফ্রাংকা হল কাজের ভিত্তিতে সংজ্ঞায়িত একটি পদ, ভাষাতাত্ত্বিক ইতিহাস বা কোন ভাষার গঠনের ওপর নির্ভরশীল কিছু নয়: যদিও পিজিন এবং ক্রেয়ল মাঝেসাঝে লিংগুয়া ফ্রাংকার কাজ চালায়, কিন্তু বেশিরভাগ লিংগুয়া ফ্রাংকাই পিজিন বা ক্রেয়লজাতীয় কিছু নয়।
*লিংগুয়া ফ্রাংকা*র সমার্থক শব্দ হল *বাহক ভাষা* এবং *সংযোগকারী ভাষা*। যেখানে *[[vernacular|স্থানীয় ভাষা]]* কোন একক ভাষাবিশিষ্ট সম্প্রদায়ের মাতৃভাষা হিসেবে ব্যবহৃত হয়, সেখানে *বাহক* ভাষা ঐ ভাষা ব্যবহারকারী আদি সম্প্রদায়ের বাইরেও ছড়িয়ে পড়ে এবং বিভিন্ন সম্প্রদায়ের মানুষের মধ্যে যোগাযোগের মাধ্যম দ্বিতীয় ভাষা হিসেবে ব্যবহৃত হয়। উদাহরণ হিসেবে বলা যায় স্প্যানিশ হল স্পেনের স্থানীয় ভাষা, কিন্তু এটি ফিলিপাইনে বাহক ভাষা (অর্থাৎ লিংগুয়া ফ্রাংকা) হিসেবে ব্যবহৃত হয়।

আন্তর্জাতিক সহায়ক ভাষা যেমন স্পেরানতো তৈরি করা হয় লিংগুয়া ফ্রাংকা হিসেবে ব্যবহারের জন্যে, কিন্তু ঐতিহাসিকভাবে এ ভাষাগুলোর সাথে মানিয়ে নেওয়ার ও ব্যবহারের উদাহরণ তুলনামূলকভাবে স্বল্প এবং তাই এদের লিংগুয়া ফ্রাংকা বলা চলে না।

## তথ্যসূত্র

## উচ্চতর পঠন
* Heine, Bernd (1970). *Status and Use of African Lingua Francas*. 
* Kahane, Henry Romanos (1958). *The Lingua Franca in the Levant*.
* R. A. Hall, Jr. (1966). *Pidgin and Creole Languages*, Cornell University Press. .
* MELATTI, Julio Cezar (1983). *Índios do Brasil*. São Paulo:Hucitec Press, 48th edition

## বহিঃসংযোগ
* English - the universal language on the Internet? 
* ''Lingua franca del Mediterraneo o Sabir'' of professor Francesco Bruni (in Italian).
* Sample texts from Juan del Encina, *Le Bourgeois Gentilhomme*, Carlo Goldoni's *L'Impresario da Smyrna*, Diego de Haedo and other sources.
* An introduction to the original Mediterranean Lingua Franca.

বিষয়শ্রেণী:আন্তঃভাষাবিজ্ঞান
বিষয়শ্রেণী:সামাজিক মর্যাদা অনুযায়ী ভাষা
বিষয়শ্রেণী:আন্তঃযোগাযোগ ভাষা
১ (সংখ্যা)

**১** (**এক**) একটি সংখ্যা, অঙ্ক বা প্রতীক যা এক-কে প্রকাশ করে। কোন কিছু পরিমাপের বা গণনায় তা “একটি” বুঝায়।

## সংখ্যা হিসাবে ১
১ একটি পূর্ণ সংখ্যা-যার পুর্ববর্তী সংখ্যা ০ এবং পরবর্তী স্বাভাবিক সংখ্যা ২। ১ প্রথম অশূণ্য স্বাভাবিক সংখ্যা এবং প্রথম বিজোড় সংখ্যাও বটে। কোন সংখ্যাকে ১ দিয়ে গুণ করলে গুণফল ঐ সংখ্যাই হয়, তাই ১ এর ভগ্নাংশ, বর্গ, ঘন বা আরও উচ্চতর সূচকের ফল ১।

## গণিত শাস্ত্রে
১ মৌলিক সংখ্যা নয়। ১ একমাত্র ধনাত্মক পূর্ণ সংখ্যা যা একটি মাত্র ধনাত্মক পূর্ণ সংখ্যা দ্বার বিভাজ্য, অন্যদিকে সকল মৌলিক সংখ্যা দুইটি ধনাত্মক পূর্ণ সংখ্যা দিয়ে বিভাজ্য হয়। ১-কে আগে কিছু গণিতবিদ মৌলিক সংখ্যা হিসাবে বিবেচনা করতেন, কেননা তা মৌলিক সংখ্যার একটি শর্ত (মৌলিক সংখ্যা শুধুমাত্র এক এবং ঐ সংখ্যা দ্বারা বিভাজ্য) পূরণ করে। কিন্তু এই নিয়ম পাটিগণিতের কিছু মৌলিক সূত্রে জটিলতা তৈরি করে। তাই আধুনিক সংজ্ঞানুসারে এক মৌলিক সংখ্যা নয়। সর্বশেষ ১৮৯৯ সালে পেশাদার গণিতবিদ হেনরী লিবেসগু ১-কে মৌলিক সংখ্যা হিসাবে দেখান।
* এক ফিবোনাচ্চি রাশিমালার প্রথম ও দ্বিতীয় সংখ্যা। এছাড়া ইহা অনেক গাণিতিক রাশিমালার প্রথম সংখ্যটি।
* এক মবিয়াস সমীকরণের তিনটি সম্ভাব্য ফলাফলের মধ্যে একটি।
* প্রাচীন মিসরীয়রা সকল ভগ্নাংশকে (২/৩ ও ৩/৪ ছাড়া) কয়েকটি ভগ্নাংশের যোগ আকারে প্রকাশ করত এবং এই ভগ্নাংশগুলোর লব ১ ও হর ভিন্ন হত। যেমনঃ ২/৫ = ১/৩ + ১/১৫)। ভগ্নাংশের এই ধরনের প্রকাশকে মিশরীয় ভগ্নাংশ বা একক ভগ্নাংশ বলে।
* Generating Fuction এর সকল সহগ ১ এবং সমীকরণটি হল:
\frac{1}{1-x} = 1 + x + x^2 + x^3 + \cdots.

## প্রাথমিক গণনা টেবিল

## প্রযুক্তি বিজ্ঞানে ব্যবহার
50px|right|রেজিন সনাক্তকরন কোডে “১” পুর্নব্যবহারের চিহ্ন হিসাবে ব্যবহৃত হয়।

* রেজিন সনাক্তকরন কোডে “১” পুর্নব্যবহারের চিহ্ন হিসাবে ব্যবহৃত হয়।
## বিজ্ঞানে ব্যবহার

* হাইড্রোজেনের পারমাণবিক সংখ্যা ১।

## আরও দেখুন
* −১
* এক (পৃথিবী)
* একের মূল

## তথ্যসূত্র

## বহিঃসংযোগ
* http://www.mathforum.org/ 

বিষয়শ্রেণী:এক
বিষয়শ্রেণী:পূর্ণ সংখ্যা
বিষয়শ্রেণী:১ (সংখ্যা)
২০০৮ গ্রীষ্মকালীন অলিম্পিকে অ্যাঙ্গোলা

চীনের বেজিং-এ অনুষ্ঠিত **[[২০০৮সালের গ্রীষ্মকালীন অলিম্পিকে]]** **[[Algeria|আলজেরিয়া]]র** প্রতিযোগীরা অংশগ্রহণ করে। এখানে অ্যাঙ্গোলার সেইসব প্রতিযোগীর তালিকা দেওয়া হল যারা অলিম্পিকের যোগ্যতা অর্জন করেছিল।

## [[চিত্র:Athletics pictogram.svg|30px]] দৌড়বাজী

;মোট প্রতিযোগী - ১

## [[চিত্র:Basketball pictogram.svg|30px]] বাস্কেটবল

;মোট প্রতিযোগী - ১২

;পুরুষদের দল

অ্যাঙ্গোলার পুরুষদের দলটি ২০০৭সালের FIBA আফ্রিকা চ্যাম্পিয়নশিপ জিতে অলিম্পিকের যোগ্যতা অর্জন করে।

 

|}
| valign="top" |
; প্রধান কোচ
* 
; সহকারী কোচ
* 
----

;Legend:
* **(ক)** ক্যাপ্টেন
* **ক্লাবের দেশ** টুর্নামেন্ট শুরুর আগে  শেষ ক্লাবের দেশ
* **বয়স** ৯ই আগস্ট ২০০৮ অবধি বয়সের ঘর
|}

### ফলাফল

**গ্রুপ স্তর**

----

----

----

----

## ক্যানোয়িং

### [[চিত্র:Canoeing (flatwater) pictogram.svg|30px]] স্থিরজল

## [[চিত্র:Handball pictogram.svg|30px]] হ্যান্ডবল

;মোট প্রতিযোগী - ১৪

;মহিলাদের দল
আফ্রিকা নেশনস কাপ জিতে দলটি অলিম্পিকের যোগ্যতা অর্জন করে।

* অ্যাঙ্গোলার মহিলাদের জাতীয় হ্যান্ডবল দল

|}
| valign="top" |
; প্রধান কোচ
* 

----

;Legend:
* **জাতি** টুর্নামেন্ট শুরুর আগেশেষ ক্লাবের দেশ
* **বয়স** ৯ই আগস্ট ২০০৮ অবধি বয়সের ঘর
* **স্থান**
-G: গোলকিপার 
-P: পিভট 
-CB: সেন্টার ব্যাক 
-LW: লেফ্ট উইং 
-RW: রাইট উইং 
-LB: লেফ্ট ব্যাক 
-RB: রাইট ব্যাক 
----

;পাদটীকা
(১)
(২)
(৩) 
|}

### ফলাফল

;গ্রুপ স্তর

----

----

----

----

## [[চিত্র:Swimming pictogram.svg|30px]] সাঁতার

## ভলিবল
### [[চিত্র:Volleyball (beach) pictogram.svg|30px]] বিচ

;মোট প্রতিযোগী - ২

**পুরুষদের প্রতিযোগিতা**
এই দলটি আফ্রিকার সর্বোত্তম দল হিসাবে অলিম্পিকের যোগ্যতা অর্জন করে।

## আরও দেখুন
* Angola at the 2008 Summer Paralympics

## পাদটীকা

অ্যা
২০০৮
অলিম্পিক
ভারতীয় রুপির প্রতীক

right|ভারতীয় টাকার প্রতীক|thumb|upright
right|ভারতীয় টাকার প্রতীক|thumb|upright
**ভারতীয় টাকার প্রতীক** (8px) ভারতীয় টাকার জন্য ব্যবহৃত মুদ্রা প্রতীক। ২০১০ সালের ১৫ জুলাই ভারত সরকার এই প্রতীকচিহ্নটি সর্বসমক্ষে প্রকাশ করে। ভারতীয় টাকার আন্তর্জাতিক তিন-অক্ষরবিশিষ্ট কোডটি (আইএসও মান আইএসও ৪২১৭ অনুযায়ী) হল **INR**।

## নকশা
২০০৯ সালের ৫ মার্চ ভারত সরকার টাকার প্রতীক অঙ্কনের একটি প্রতিযোগিতার কথা ঘোষণা করেন। ২০১০ সালের কেন্দ্রীয় বাজেট পেশ করার সময় অর্থমন্ত্রী প্রণব মুখোপাধ্যায় উল্লেখ করেন যে টাকার প্রস্তাবিত প্রতীকটিতে ভারতীয় সংস্কৃতি ও তার স্বাতন্ত্র্যের প্রতিফলন ঘটবে। প্রতিযোগিতা থেকে প্রাপ্ত প্রতীকগুলি থেকে পাঁচটি প্রতীক বেছে নেওয়া হয়। ২০১০ সালের ২৪ জুন কেন্দ্রীয় ক্যাবিনেটের একটি বৈঠকে এই পাঁচটি প্রতীকের মধ্যে একটিকে টাকার প্রতীক হিসেবে গ্রহণ করার কথা ছিল। কিন্তু কেন্দ্রীয় অর্থমন্ত্রীর একটি অনুরোধ রক্ষা করতে গিয়ে এই সিদ্ধান্ত গ্রহণে কিছু বিলম্ব হয়। স্থির হয় ২০১০ সালের ১৫ জুলাই ক্যাবিনেটের পুনরায় বৈঠক হবে। এই বৈঠকেই আইআইটির প্রাক্তন ছাত্র উদয় কুমার ধর্মলিঙ্গম অঙ্কিত প্রতীকটিকে টাকার প্রতীক হিসেবে বেছে নেওয়া হয়। এই প্রতীকটি দেবনাগরী "र" ও রোমান বড়ো হাতের "R" অক্ষরদুটির সংমিশ্রণে সৃষ্ট। প্রতীকের উপরের অংশে দুটি সমান্তরাল রেখা জাতীয় পতাকার একটি রূপকল্প সৃষ্টি করেছে। এর ফলে মার্কিন ডলার, পাউন্ড স্টার্লিং, ইউরো, ইজরায়েলি নিউ শেকেল ও জাপানি ইয়েনের মতো ভারতীয় টাকারও নিজস্ব একটি প্রতীকচিহ্ন হয়।

## আরও দেখুন
* ভারতীয় টাকা
* ডলার চিহ্ন 
* ইউরো চিহ্ন
* পাউন্ড চিহ্ন
* ইয়েন চিহ্ন

## তথ্যসূত্র

বিষয়শ্রেণী:মুদ্রা প্রতীক
বিষয়শ্রেণী:নিউমিজম্যাটিক
২০০৮ গ্রীষ্মকালীন অলিম্পিকে অ্যান্টিগুয়া ও বার্বুডা

চীনের বেইজিং-এ অনুষ্ঠিত **[[২০০৮ গ্রীষ্মকালীন অলিম্পিক|২০০৮ গ্রীষ্মকালীন অলিম্পিকে]]** **[[Antigua and Barbuda|অ্যান্টিগুয়া ও বার্বুডা]]** অংশগ্রহণ করে।

## [[চিত্র:Athletics pictogram.svg|30px]] দৌড়বাজী

## [[চিত্র:Swimming pictogram.svg|30px]] সাঁতার

## আরও দেখুন
* Antigua and Barbuda at the 2007 Pan American Games

## পাদটীকা

অ্যা
২০০৮
অলিম্পিক
জেট ইঞ্জিন

thumb|right|প্র্যাট অ্যান্ড হুইটনি F100 টার্বোফ্যান ইঞ্জিন

**জেট ইঞ্জিন** এক ধরনের প্রতিক্রিয়া ইঞ্জিন যা দ্রুতগতির জেট ফ্লুইড (গ্যাস) নিস্ক্রমনের মাধ্যমে বহির্গমন (এগজষ্ট) থ্রাস্ট তৈরি করে এবং এটি নিউটনের ৩য় সূত্র অনুয়ায়ী কাজ করে। জেট ইঞ্জিন বিভিন্ন ধরনের হতে পারে - টার্বোজেট, টারবোফ‍যান, রকেট, রযাম জেট, স্র‍যাম জেট, পালস জেট এবং পাম্প জেট।

মূলত একটি জেট ইঞ্জিন হলো যে কোন ইঞ্জিন যা তরল বা গ্যাসের উচ্চ গতিতে মুক্ত করে বল প্রয়োগ করে।

thumb|জেট ইঞ্জিনের গঠন

টারবো জেট ইঞ্জিনগুলি এয়ারপ্লেনে ব্যবহার করা হয়। টারবোজেট ইঞ্জিনগুলোতে একটি গ্যাস সংকোচক(compressor) আছে,আর সামনে একটি ফ্যানের মতো অংশ আছে, যা ঠান্ডা বাতাসকে ভিতরের দিকে টানে। ইঞ্জিনটি বায়ু প্রসারিত করতে জ্বালানি পোড়ায়  এবং এটি বিপুল পরিমাণ  বাতাস ইঞ্জিন  থেকে বের হওয়ার সময় গরম বাতাস সামনের আরেকটি ফ্যান (একটি গ্যাস টারবাইন) যা ইঞ্জিন এর পিছনে থাকে,তা চালু করে  ফলে এয়ারপ্লেন সামনে এগিয়ে যায়।

## বহিঃসংযোগ

* Animated Jet Engines to understand how it works
* How Stuff Works article on how a Gas Turbine Engine works
* Influence of the Jet Engine on the Aerospace Industry
* An Overview of Military Jet Engine History (Rand Corp., 24 pgs, PDF)
* Interactive jet engine simulator for learning

বিষয়শ্রেণী:ইঞ্জিন
বিষয়শ্রেণী:শক্তির রূপান্তর
বিষয়শ্রেণী:প্রবাহী গতিবিজ্ঞান
বিষয়শ্রেণী:২০শ শতাব্দীর উদ্ভাবন
বিষয়শ্রেণী:জেট ইঞ্জিন
বিষয়শ্রেণী:প্রকৌশল তাপগতিবিজ্ঞান
বিষয়শ্রেণী:বায়ুগতিবিজ্ঞান
বিষয়শ্রেণী:আবিষ্কার ও উদ্ভাবন বিতর্ক
র‍্যামজেট

**র‌্যামজেট**, যাকে মাঝে মাঝে **স্টোভপাইপ জেট** বা **এথোডিড** বলা হয়, হল জেট ইঞ্জিনের একটি প্রকার যা ইঞ্জিনের গতিকে কাজে লাগিয়ে আগত বাতাসকে সংকুচিত করে, কোন রোটরি কম্প্রেসারের ব্যবহার ছাড়াই। র‌্যামজেট শূন্য বায়ুগতিতে কোন থ্রাস্ট তৈরি করতে পারে না, তাই এটি কোন থেমে থাকা এয়ারক্রাফটকে সচল করতে অক্ষম।

যথেষ্ট পরিমাণ গতিবেগ থাকলেই কেবল র‌্যামজেট ভালোভাবে কাজ করতে পারে এবং সাধারণত ম্যাক ৩ এর আশেপাশ গতি থাকলেই এটি সবচেয়ে দক্ষতার সাথে কাজ করে। এ ধরনের জেট ইঞ্জিনের গতি ম্যাক ৬ এর মতো উঠতে পারে।

## বহিঃসংযোগ
* The Boeing Logbook: 2002 - 2004
* Ramjet Performance Primer
* GIRD-08 information
* Design notes on a ramjet powered helicopter 

বিষয়শ্রেণী:জেট ইঞ্জিন
বিষয়শ্রেণী:হাঙ্গেরীয় উদ্ভাবন
বিষয়শ্রেণী:র‌্যামজেট ইঞ্জিন
মাখ সংখ্যা

[300px|right|thumb|একটি [F/A-18 Hornet|এফ/এ-১৮ হর্নেট ট্রানসনিক বেগে ছুটছে এবং শব্দের বেগে পৌঁছার আগে প্রান্ডটল-গ্লোরেট সিংগুলারিটি প্রদর্শন করছে।]]

**ম্যাক সংখ্যা** (\mathrm{Ma} or M) (সাধারণত , মাঝে মাঝে  বা ) হল বাতাস বা অন্য কোন প্রবাহীর মধ্য দিয়ে চলমান কোন বস্তুর গতিকে শব্দের গতি দ্বারা ভাগ করে প্রাপ্ত সংখ্যা, এখানে শব্দের গতি ঐ প্রবাহীতে নির্দিষ্ট ভৌত অবস্থায় (যার মধ্যে তাপমাত্রা ও চাপ অন্তর্গত) পরিমাপকৃত। এ সংখ্যাটি সাধারণত সেসব ক্ষেত্রেই ব্যবহৃত হয় যেখানে গতিবেগ শব্দের বেগের কাছাকাছি বা তার চাইতে বেশি থাকে।

:\ M = \frac 
যেখানে
:\ M  হল ম্যাক সংখ্যা
:\ v_s হল উৎসের বেগ (মাধ্যমের সাপেক্ষে বস্তুর আপেক্ষিক গতি) এবং
:\ u হল মাধ্যমে শব্দের বেগ
যদি ম্যাক সংখ্যা ১ থেকে ৫ এর মধ্যে হয় তবে ওই গতিকে সুপারসনিক গতি বলা হয়। বর্তমানে এটিকে আল্ট্রাসনিক গতি ও বলা হয়ে থাকে। 
 এবং ম্যাক সংখ্যা যদি ৫ এর অধিক হয় তবে ওই গতিকে হাইপারসনিক গতি বলা হয়। 
   মার্কিন যুক্তরাষ্ট্রের তৈরি যুদ্ধবিমান "SR-71 ব্ল্যাকবার্ড হল সুপারসনিক গতির যুদ্ধ বিমান, যার গতি ৩৫২৯কি.মি/ঘণ্টা, এবং এর ম্যাক সংখ্যা  হল-৩.
  এবং রাশিয়ার তৈরি "3M22 Zicron" মিশাইল টি হল হাইপারসনিক গতির ক্ষেপণাস্ত্র, যার গতি হল ৯৮০০কি.মি/ঘণ্টা, এবং এর ম্যাক সংখ্যা-৮.

## দেখতে পারেন
* সংকট মাক সংখ্যা
* মাকমিটার
* র‌্যামজেট
* স্ক্র্যামজেট
* শব্দের গতি
* সত্যিকারের বায়ুবেগ

## উদ্ধৃতি

## বহিঃসংযোগ
* Gas Dynamics Toolbox Calculate Mach number and normal shock wave parameters for mixtures of perfect and imperfect gases.
* NASA's page on Mach Number Interactive calculator for Mach number.
* NewByte standard atmosphere calculator and speed converter

বিষয়শ্রেণী:Aerodynamics
বিষয়শ্রেণী:Airspeed
বিষয়শ্রেণী:Dimensionless numbers
বিষয়শ্রেণী:Fluid dynamics
বিষয়শ্রেণী:বায়ুগতিবিজ্ঞান
বিষয়শ্রেণী:প্রবাহী গতিবিজ্ঞান
স্ক্র্যামজেট

**স্ক্র্যামজেট** (**সু**পারসনিক **ক**মবাশন **র‌্যামজেট**) হল র‌্যামজেট এয়ারব্রেদিং কমবাশন জেট ইঞ্জিনের একটি প্রকারভেদ যাতে দহন প্রক্রিয়াটি সুপারসনিক বায়ুপ্রবাহে সম্পন্ন হয়। র‌্যামজেটের মতোই স্ক্র্যামজেট ইঞ্জিন আগত বাতাস সংকোচন ও মন্দিত করতে বিমানের উচ্চ গতির ওপর নির্ভর করে, তবে র‌্যামজেট ইঞ্জিন বাতাসকে দহনের পূর্বে সাবসনিক গতিতে নামিয়ে আনে, স্ক্র্যামজেটে সুপারসনিক বেগের বাতাসই পুরো ইঞ্জিনের মধ্য দিয়ে প্রবাহিত হয়। এ কারণে স্ক্র্যামজেট অত্যন্ত উচ্চ গতিতে সর্বাধিক দক্ষতার সাথে কাজ করতে পারে: তত্ত্বীয় হিসাবানুযায়ী স্ক্র্যামজেটের সর্বোচ্চ বেগ হতে পারে মাক ১২ থেকে ১৪ এর মধ্যে, যা প্রায় উপগ্রহের গতির কাছাকাছি। তুলনা করার জন্যে বলা যায়, দ্রুততম মানববাহী এয়ারব্রেদিং এয়ারক্রাফট হল এসআর-৭১ ব্ল্যাকবিয়ার্ড, যার সর্বোচ্চ গতিসীমা মাক ৩.২।
thumb|265px|নাসা স্ক্র্যাম জেট

## উদ্ধৃতি

## তথ্যসূত্র
* 
* 
* Billig, FS "SCRAM-A Supersonic Combustion Ramjet Missile", AIAA paper 93-2329, 1993.
* HyShot - The University Of Queensland
* ABC's The Lab The 2002 Hyshot launch.
* Latest results from the 24 March 2006 QinetiQ HyShot launch.
* French Support Russian SCRAMJET Tests.
* A Burning Question. *American Scientist*.
* Hypersonic Scramjet Projectile Flys in Missile Test. *SpaceDaily*.
* NASA website for National Hypersonics Plan
* NASA's X-43A 
* University of Queensland Centre for Hypersonics
* http://news.yahoo.com/s/nm/20070615/tc_nm/australia_jet_dc;_ylt=AjD55nNEoWlZGJ2UcFk9PrHQn6gB

## বহিঃসংযোগ

* 
* 
* 
* https://web.archive.org/web/20080603193214/http://www.abc.net.au/news/state/qld/archive/metqld-29oct2001-10.htm Australian Scientists about to make the break through.
* https://web.archive.org/web/20090926181753/http://www.space.com/missionlaunches/hyshot_020816.html The break through.
* BBC: Scramjet
* Scramjet combustor development-PDF file

বিষয়শ্রেণী:এয়ারক্রাফট ইঞ্জিন

বিষয়শ্রেণী:স্পেসক্রাফট প্রপালশন
বিষয়শ্রেণী:অস্ট্রেলীয় উদ্ভাবন
বিষয়শ্রেণী:জেট ইঞ্জিন
বিষয়শ্রেণী:মহাকাশযান প্রচালন
বিষয়শ্রেণী:উদীয়মান প্রযুক্তি
পারমাণবিক ভর সংখ্যা

ফ্রেম|কার্বনের আণবিক সংখ্যা ও ভর সংখ্যা

পরমাণুর কেন্দ্রীণ গঠনকারী প্রোটন ও নিউট্রন (এদেরকে একত্রে কেন্দ্রীণকণা বা নিউক্লিয়ন বলে) কণার মোট সংখ্যাকে **ভর সংখ্যা**, **পারমাণবিক ভর সংখ্যা** বা **নিউক্লিয়ন সংখ্যা** বলে। এর প্রতীক A। বিভিন্ন রাসায়নিক মৌলের সমস্থানিকের ভর সংখ্যা বিভিন্ন হয়। পরমাণুর পারমাণবিক সংখ্যা (Z) (নিউক্লিয়াসের মোট প্রোটন সংখ্যা) এবং নিউক্লিয়াসে ভর সংখ্যা এক নয়। কোন মৌলের ভর সংখ্যা এবং পারমাণবিক সংখ্যার বিয়োগফল ঐ মৌলের অণুতে নিউট্রনের (N) সংখ্যা নির্দেশ করে। অর্থ্যৎ N=A-Z।.
পারমাণবিক ভর সংখ্যা মৌলের নামের পূর্বে বসে বা মৌলের আণবিক সংকেতের বামে-উপরে লিখে প্রকাশ করা হয়। উদাহরণ স্বরূপ কার্বনের সাধারণ আইসোটোপ হল কার্বন-১২ বা । এর ৬ টি প্রোটন ও ৬ টি নিউট্রন আছে।তাই এর আণবিক সংকেতের বামে-নিচেপাণবিক সংখ্যা (Z) এবং ভর সংখ্যাসহ প্রকাশ করা হয়।.

## তথ্যসূত্র

## আরও পড়ুন
* 

বিষয়শ্রেণী:নিউক্লীয় রসায়ন
বিষয়শ্রেণী:রাসায়নিক ধর্ম
লন্ডন আন্ডারগ্রাউন্ড

**লন্ডন আন্ডারগ্রাউন্ড** যুক্তরাজ্যের বৃহত্তর লন্ডনের একাংশ এবং পার্শ্ববর্তী এসেক্স, হার্টফোর্ডশায়ার ও বাকিংহামশায়ারের দ্রুত পরিবহন ব্যবস্থা। লন্ডন আন্ডারগ্রাউন্ড অবশ্য লন্ডনের একমাত্র ভূগর্ভস্থ রেলপথ নয় – এখানে লন্ডন পোস্ট অফিস রেলওয়ে, কিংসওয়ে ট্রামওয়ে সাবওয়ে ও টাওয়ার সাবওয়েও রয়েছে। এছাড়া রয়েছে ডকল্যান্ডস লাইট রেলওয়ে ও ট্রামলিংকের মতো স্থানীয় রেলপথও। ১৮৬৩ সালে চালু হওয়া লন্ডন আন্ডারগ্রাউন্ড বিশ্বের প্রথম ভূগর্ভস্থ রেলপথ। ১৮৯০ সালে এই পথে প্রথম ইলেকট্রিক্যাল ট্রেন চলাচল শুরু করে। নাম যাই হোক, এই রেলপথে ৫৫ শতাংশই ভূপৃষ্ঠস্থ। সংক্ষেপে সরকারি ভাবে এই রেলপথের নাম *দি আন্ডারগ্রাউন্ড*, আর বেসরকারি ভাবে *দ্য টিউব*।

## তথ্যসূত্র

## বহিঃসংযোগ
* ''Transport for London'' Home page 
* 
* Last Tube Times for London Undergound


বিষয়শ্রেণী:১৮৬৩-এ ইংল্যান্ডে প্রতিষ্ঠিত
বিষয়শ্রেণী:ভূগর্ভস্থ লন্ডন
বিষয়শ্রেণী:লন্ডনে পরিবহণের পদ্ধতি
বিষয়শ্রেণী:লন্ডনের রেল পরিকাঠামো
বিষয়শ্রেণী:যুক্তরাজ্যের দ্রুতগামী গণপরিবহন ব্যবস্থা
পজিট্রন

**পজিট্রন** হলো ইলেক্ট্রনের প্রতিকণা বা প্রতিপদার্থ। পজিট্রনের বৈদ্যুতিক আধান +1e , স্পিন  এবং এর ভর ইলেক্ট্রনের ভরের সমান। একটি কম শক্তির পজিট্রনের সাথে একটি কম শক্তির ইলেক্ট্রনের সংঘর্ষের মাধ্যমে পূর্ণবিলয়ের ফলে দুই বা ততোধিক গামা রশ্মির ফোটন কণা তৈরি হয়।

## ইতিহাস
১৯২৮ সালে পল ডিরাকই প্রথম পজিট্রন কণার অস্তিত্বের ধারণা দেন। পরে ১৯৩২ সালে পরীক্ষাগারে এই পজিট্রন আবিষ্কার করেন বিজ্ঞানী কার্ল অ্যান্ডারসন।

## ব্যবহার
## আরো দেখুন
* বিটা কণিকা
* প্রোটন

## নোট


## তথ্যসূত্র

## বহিঃসংযোগ
* What is a Positron? (from the Frequently Asked Questions :: Center for Antimatter-Matter Studies)
* Website about positrons and antimatter
* Positron information search at SLAC
* Positron Annihilation as a method of experimental physics used in materials research. 
* New production method to produce large quantities of positrons

বিষয়শ্রেণী:কণা পদার্থবিজ্ঞান
বিষয়শ্রেণী:মৌলিক কণিকা
বিষয়শ্রেণী:প্রতিপদার্থ
প্লাংকের তাপমাত্রা

পদার্থবিজ্ঞানে, **প্লাংকের তাপমাত্রা** হল প্লাংক একক ব্যবস্থায় তাপমাত্রার এক ধরনের একক। একে Tp দ্বারা প্রকাশ করা হয়। এই এককের প্রস্তাবক জার্মান পদার্থবিদ মাক্স প্লাংকের নামানুসারে এই নামকরণ করা হয়।
## সংজ্ঞা
প্লাংকের তাপমাত্রাকে নিন্মরূপে প্রকাশ করা যায়ঃ
T_P = \frac{m_P c^2}{k} = \sqrt{\frac{\hbar c^5}{G k^2}} = ১.৪১৬৭৮৫(৭১) × ১০৩২ কেলভিন
এখানে,
:*m*P - প্লাংকের ভর।
:*c* == শূণ্য মাধ্যমে আলোর দ্রুতি।
:\hbar= হ্রস প্লাংকের ধ্রুবক যা সংজ্ঞায়ীত করা যায় এভাবেঃ \hbar\ = \frac{h}{2\pi} 
:*k* = বলজম্যান ধ্রুবক।
:*G* = মহাকর্ষ ধ্রুবক।
বন্ধনি চিহ্নের মাঝের সংখ্যাটি ডানের দুই অঙ্কের আদর্শ বিচ্যুতি (standard error) নির্দেশ করে।
## গুরুত্ব
বর্তমানে বিজ্ঞানের জানা আওতায়, প্লাংকে অন্যান্য ধ্রুবকের সাথে ১ পরিমাপের প্লাংক তাপমাত্রা মহাকর্ষের সহকারে কোয়ান্টাম তত্ত্বের মৌলিক সীমা বেধে দেয়। Tp এর সমান বা তার চেয়ে বেশি তাপমাত্রায় বিজ্ঞানের তত্ত্বগুলো অকার্যকর হয়ে যায়। কেননা, সেক্ষেত্রে, কোয়ান্টাম মহাকর্ষের আচরণ কি হবে তা আমাদের অজানা। 
## তথ্যসূত্র

## বহিঃসংযোগ
* NIST reference: Planck temperature
* What is the opposite of absolute zero? 

বিষয়শ্রেণী:তাপমাত্রার একক
বিষয়শ্রেণী:প্রাকৃতিক একক
জুছে টাওয়ার

**জুছে টাওয়ার** (ইংরেজি: Juche Tower) উত্তর কোরিয়ার রাজধানী পিয়ং ইয়াং শহরের অবস্থিত একটি স্মৃতিস্তম্ভ। কিম ইল-সাং প্রবর্তিত জুছে তত্ত্বের নাম অনুসারে টাওয়ারটির নামকরণ করা হয়েছে। টাওয়ারটি ১৯৮২ সালে নির্মাণ সম্পন্ন হয় এবং এটি কিম ইল-সাং স্কয়ারের ঠিক উলটো দিকের ত্যাডং নদীর অপর কূলে অবস্থিত। টাওয়ারটি কিম ইল-সাং এর ৭০ তম জন্মবার্ষিকীতে তার স্মারক হিসেবে তৈরি করা হয়। কিম জং-ইল টাওয়ারটি সরকারীভাবে মূল নকশা অনুযায়ী তৈরি করেছেন দাবি করলেও উত্তর কোরিয়ার সাবেক সরকারি কর্মকর্তারা তা অসত্য বলেছে।

## গ্যালারী

Image:Pyongyang JucheTower.jpg
Image:Pyongyang Juche tower.JPG
Image:Pyongyang-May-2005.JPG


## তথ্যসূত্র

বিষয়শ্রেণী:উত্তর কোরিয়ার টাওয়ার
বিষয়শ্রেণী:উত্তর কোরিয়ার জাতীয় প্রতীক
বিষয়শ্রেণী:১৯৮২-এ উত্তর কোরিয়ায় প্রতিষ্ঠিত
বিষয়শ্রেণী:১৯৮২-এ সম্পন্ন টাওয়ার
বিষয়শ্রেণী:পিয়ংইয়ংয়ের ভবন ও স্থাপনা
বিষয়শ্রেণী:পিয়ংইয়ংয়ের দর্শনীয় স্থান
লেখ ওয়ালেন্সা

**লেখ ওয়ালেন্সা** (পোলীয় ভাষা: Lech Wałęsa  ) (জন্ম: সেপ্টেম্বর ২৯, ১৯৪৩) একজন পোলিশ রাজনীতিবিদ, শ্রমিক নেতা ও মানবাধিকার কর্মী। তিনি পোল্যান্ডের শ্রমিক সংগঠন সলিডারিটির প্রতিষ্ঠাতা, যা ছিলো তদানীন্তন সোভিয়েত ইউনিয়ন-ঘেঁষা দেশগুলোর প্রথম স্বতন্ত্র শ্রমিক সংগঠন। তিনি ১৯৮৩ সালে নোবেল শান্তি পুরস্কার লাভ করেন। পোল্যান্ডের রাষ্ট্রপতি হিসাবে তিনি ১৯৯০ হতে ১৯৯৫ সাল পর্যন্ত দায়িত্ব পালন করেন।

## প্রারম্ভিক জীবন
ওয়ালেন্সা পেশায় একজন ইলেক্ট্রিশিয়ান ছিলেন, যিনি উচ্চ শিক্ষায় শিক্ষিত ছিলেন না। গিদানস্ক সিপইয়ার্ডে কাজ শুরু করার পরেই তিনি সেখানে ট্রেড-ইউনিয়নের আন্দোলনের সাথে জড়িত হন। এ কারণে পোলীয় কমিউনিস্ট সরকার তাকে আটক করে নির্যাতন করে এবং ১৯৭৬ সালে চাকুরীচ্যুত হন। তিনি বেশ কয়েকবার গ্রেফতার হন। ১৯৮০ সালের আগস্ট মাসে ধর্মঘটরত কর্মী এবং সরকারের মধ্যে আপোস-আলোচনায় তিনি সহায়ক ভূমিকা পালন করেন। তিনি সলিডারিটি ট্রেড-ইউনিয়ন আন্দোলনের অন্যতম প্রতিষ্ঠাতা হিসেবে বিবেচিত হন।

## পুরস্কার ও সম্মাননা
* নোবেল শান্তি পুরস্কার
## তথ্যসূত্র

## বহিঃসংযোগ
### ফিল্ম
* Signing of the Gdansk Agreement
* Presidential Inauguration
* Speech at the National Press Club on Nov.16 1989, from C-SPAN video archive

### অন্যান্য
* Stephen Engelberg, Man in the News; The Grandmaster of Polish Politics: Lech Walesa, New York Times, December 11, 1990
* Stefan Chwin, God must have parachuted him to Earth originally published in Tygodnik Powszechny, December 2008
* New Statesman interview with Lech Walesa  by Mark Seddon
* Wałęsa speech (mp3)
* Lech Walesa – Nobel Lecture
* BBC interview with Lech Walesa on the 25th anniversary of the founding of Solidarity
* Interview on WTTW
* Lech Wałęsa Institute
* The Shaming of Lech Walesa: Why the defeater of communism finds himself defeated by ex-communists—and why he and the American public haven't noticed  Agnieszka Tennant, Books & Culture magazine, 2002
* Lech Walesa, NNDB.com

বিষয়শ্রেণী:পোলীয় রাজনীতিবিদ
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পোল্যান্ডের রাষ্ট্রপতি
বিষয়শ্রেণী:লেখ ওয়ালেন্সা
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:পোলীয় নোবেল বিজয়ী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:রোমান ক্যাথলিক সক্রিয়কর্মী
বিষয়শ্রেণী:টাইম সাময়িকীর বর্ষসেরা ব্যক্তি
বিশ্বের বৃহত্তম মসজিদের তালিকা

**এই নিবন্ধে যে সব মসজিদের মুসল্লি ধারনক্ষমতা অন্তত ৫০০০ জন, তার তালিকা দেওয়া হলো।**

## বড় মসজিদগুলোর তালিকা

## পাদটিকা

*  মোট প্রাঙ্গণ সংখ্যা: ৭, একটি প্রাঙ্গণের ধারণক্ষতা ১০০,০০০, মোট সিন্নি এলাকা: ২৬৭০৭৯মিঃ২, মোট প্রাঙ্গণ এলাকা: ৩৩১৫৭৮|মিঃ২ (বিশ্বে বৃহত্তম)
*  প্রধান ভবনের ধারণক্ষতা: ৬১,০০০; পরবর্তি ভবনের ধারণক্ষতা ৮,০০০; সেতু ভবন ~১,০০০; খোলা প্রঙ্গন ৫০,০০০।
*  ধারণক্ষতা: অভ্যন্তরে ২৫,০০০; বাহিরে ৮০,০০০; আচ্ছাদিত এলাকা ২০০০০|মিঃ২।
*  ধারণক্ষতা, হল: ১০,০০০; পোরটিকো: ২৪,০০০; প্রাঙ্গণ ৪০,০০০. আচ্ছাদিত এলাকা: ৫০০০|মিঃ২।
*  ধারণক্ষতা: হল: ১০,০০০; ; প্রাঙ্গণ ও পোরটিকো: ১০০,০০০ প্রাঙ্গণ: ২৫৪০৯.৪|মি...
*  ধারণক্ষতা, প্রধান ভবনের: ৯,০০০; ২ টি মহিলাদের ভবন ১,৫০০ পোরটিকো: ১৮,০০০।
*  ধারণক্ষতা: হল: ১০,০০০; খোলা প্রঙ্গন: ৭৫,০০০।

## মানচিত্রে

*  মসজিদ-আল-হারাম, 
* মসজিদে নববী, 
* ইমাম রিদাহ্‌ মসজিদ,  
* ইস্তিকলাল মসজিদ, 
* হাসান II মসজিদ, 
* ফয়সাল মসজিদ, 
* বাদশাহী মসজিদ, 
* শেখ যায়েদ মসজিদ, 

* জামে মসজিদ, 
* বায়তুল মুকাররম, 
* সুলতান কাবুস জামে মসজিদ, ??
* আদ্‌ খ মসজিদ, 
*  নাগ্রা মসজিদ, 
*  সুলতান আহ্‌মেদ মসজিদ, 
* আল ফাতিহ্‌ মসজিদ, 
*  মসজিদে আক্‌সা, 

## তথ্যসূত্র

বিষয়শ্রেণী:মসজিদের তালিকা
বিষয়শ্রেণী:বৃহত্তম ভবন ও কাঠামোর তালিকা
অভ্র মন্ডল

**অভ্র মন্ডল** (জন্ম: ৩ অক্টোবর ১৯৮৬) একজন ভারতীয় ফুটবল খেলোয়াড়, যিনি বর্তমানে কিংফিশার ইস্টবেঙ্গল ক্লাবে খেলছেন। তিনি একজন দক্ষ গোলরক্ষক।

## তথ্যসূত্র

## বহিঃসংযোগ
* Goal.com
* Pune FC

বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:কলকাতার ফুটবলার
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:আই-লিগের খেলোয়াড়
বিষয়শ্রেণী:ইস্টবেঙ্গল ক্লাবের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
দেশ

ভূগোল মতে **দেশ** হল, একটি ভৌগোলিক অঞ্চল। এই দেশ শব্দটি প্রায়সই রাজনৈতিক বিভাগ বা সার্বভৌমিক রাষ্ট্র অঞ্চল বা সাবেক রাজনৈতিক বিভাগের ভৌগোলিক অঞ্চলকে সূচিত করে। সাধারণ ভাবে দেশ বলতে **সার্বভৌমিক রাষ্ট্র**-এর ধারণার সাথে মিলে যায় এবং যা রাষ্ট্র ,জাতি বা সরকারের সঙ্গে সংযুক্ত।

## দেশের তালিকা

## আরও দেখুন
*মহাদেশ অনুযায়ী সার্বভৌম রাষ্ট্র ও নির্ভরশীল অঞ্চলের তালিকা
*সীমিত স্বীকৃতিপ্রাপ্ত রাষ্ট্রের তালিকা
*অণুরাষ্ট্র
*দেশীয় রাজ্য

## তথ্যসূত্র

## বহিঃসংযোগ

* The CIA World Factbook 
* Country Portals from the United States Department of State, including Background Notes
* Country Profiles from BBC News
* Country Studies from the United States Library of Congress
* Foreign Information by Country and Country & Territory Guides from GovPubs at UCB Libraries
* PopulationData.net 
* United Nations statistics division
* Average Latitude & Longitude of Countries

বিষয়শ্রেণী:ভূগোল
বিষয়শ্রেণী:মূল বিষয়ের নিবন্ধ
বিষয়শ্রেণী:দেশ
বিষয়শ্রেণী:মানবীয় ভূগোল
তেল

[thumb|250px|[পাম্পজ্যাক|পাম্পজ্যাকের মাধ্যমের টেক্সাসের লুব্বক এলাকার একটি তেলকূপ থেকে তেল উত্তোলন করা হচ্ছে]]
**তেল** এমন একটি বস্তু যা সাধারণ তাপমাত্রায় তরল অবস্থায় থাকে। এটি পানির সাথে মেশে না; অথচ জৈব দ্রাবকের সাথে মিশে যায়। তেলে উচ্চমাত্রার কার্বন এবং হাইড্রোজেন রয়েছে। বিভিন্ন প্রকারের তেল, যেমন: উদ্ভিজ্জতেল, ঔষধি তেল এবং অপরিহার্য উদ্বায়ী তেল প্রদত্ত সাধারণ সংজ্ঞার অন্তর্ভুক্ত। সবধরনের তেলই আদিতে জৈব পদার্থ থেকে উৎসরিত।

## নামকরণ
বাংলায় তেল শব্দটি এসেছে তৈল থেকে।

তেলের ইংরেজি Oil এর ব্যবহার প্রথম লক্ষ্য করা যায় ১১৭৬ সালে যা পুরাতন ফরাসি শব্দ oile থেকে আসে। oile এসেছে লাতিন oleum থেকে। অলিয়াম এসেছে গ্রীক ἔλαιον (এলায়ন) থেকে যার অর্থ জলপাই তেল আর এলাইয়া অর্থ জলপাই গাছ বা ফল। 
## প্রকারভেদ
### খনিজ তেল
thumb|100px|right|খাবারে ব্যবহৃত একবোতল জলপাই তেল
খনিজতেল ভূ-অভ্যন্তরের সচ্ছিদ্র পাথরের স্তরে পাওয়া যায়। এই খনিজতেল বিভিন্ন জৈব পদার্থ, যেমন আদিকালে সমুদ্র তলদেশে জমে থাকা মৃত প্লাংকটন, থেকে উৎপন্ন হয়েছে। ভূ-অভ্যন্তরে এভাবে জমা থাকা অবস্থায় বিভিন্ন জৈব-রাসায়নিক প্রক্রিয়ার মধ্যদিয়ে এসব বস্তু খনিজ তেল বা পেট্রোলিয়ামে রূপান্তরিত হয়েছে। এসব তেলকে খনিজ তেল হিসাবে শ্রেনীভুক্ত করার কারণ মানবজাতির উদ্ভবেরও বহু আগে এই তেল সৃষ্টি হয়েছে এবং এগুলো ভূগর্ভের বিভিন্ন স্থান যেমন: পাথরের স্তর, বালুর স্তর বা ফাঁপা স্থান থেকে আহরিত হয়।

এসব ছাড়ারও অন্য অনেক ধরনের তৈলাক্ত পদার্থ প্রকৃতিতে পাওয়া যায়, এর মধে সবচেয়ে পরিচিত হল পীচ। এটি স্বাভাবিক ভাবেই মাটির নিচে বা আলকাতরার খনির যেখানে ফাটল আছে সেখানে পাওয়া যায়।

পেট্রোলিয়াম এবং অন্যান্য খনিজ তেল (যা পেট্রোকেমিকেল নামেও পরিচিত) বর্তমান সময়ে মানব সভ্যতার জন্য এতই গুরুত্বপূর্ণ সম্পদে পরিনত হয়েছে যে, এগুলোকে সর্বব্যাপী শুধুমাত্র **তেল** নামেই অভিহিত করা হয়।

### জৈব তেল

জৈব তেল গুলোও উদ্ভিদ, প্রাণী এবং অন্যান্য জীব থেকে জৈবিক প্রক্রিয়ায় উৎপন্ন হয় এবং এসব তেলের প্রকারভেদ অনেক। রাসায়নের পরিভাষায় তেল একটি অস্পষ্ট শব্দ। পক্ষান্তরে তেল, চর্বি, মোম, কোলেষ্টরেল এবং জীব ও জীব নিসৃত তরল থেকে প্রাপ্ত অন্যান্য তৈল জাতীয় পদার্থকে বিজ্ঞানের ভাষায় বলা হয় **লিপিড** বা চর্বি জাতীয় পদার্থ (ইংরেজি: **Lipid**)।

লিপিড গুলিকে (যা মোম থেকে স্টেরয়েড পর্যন্ত হতে পারে) নির্দিষ্ট বৈশিষ্ট্য দিয়ে বর্ণনা করা কঠিন। তবে একটি দিক থেকে এদের মধ্যে মিল রয়েছে, আর তা হযল - এসকল পদার্থ কখনো পানিতে মেশে না বা দ্রবীভূত হয় না অথচ সহজেই অন্য লিপিডের সাথে মিশে যায়। এসব পদার্থের মধ্যেও উচ্চমাত্রার কাবর্ণ ও হাইড্রোজেন থাকে তবে অক্সিজেনের পরিমাণ অন্যান্য জৈব যৌগ বা খনিজ থেকে কম।

### সিনথেটিক তেল

সিথথেটিক তেল একধরনের পিচ্ছিলকারক যা কৃত্রিমভাবে পেট্রোলিয়াম নয় এমন ধরনের রাসায়নিক যৌগ দ্বারা প্রস্তুত করা হয়। সিনথেটিক তেল পেট্রোলিয়াম থেকে পরিশোধিত পিচ্ছিলকারকের পরিবর্তে ব্যবহৃত হয়। কারণ এতে খনিজ তেল থেকে ভালমানের যান্ত্রিক এবং রাসায়নিক বৈশিষ্ট্য পাওয়া যায়।

## ব্যবহার
তেল বিভিন্ন উদ্যেশ্যে ব্যবহার করা হয় তার মধ্য উল্লেখযোগ্য
* মাথার চুলের যত্ন নিতে
* জ্বালানি হিসেবে
* বিদ্যুত উৎপাদন খাতে
* পিচ্ছিলকারক (তৈলাক্তকরণ)
* চিত্রকর্ম অঙ্কনে
* প্রোটোকেমিক্যাল
* ভোজ্য তেল

## বহিঃসংযোগ

বিষয়শ্রেণী:তেল
বিষয়শ্রেণী:রাসায়নিক পদার্থ
যৌনশিল্প

**যৌনশিল্প** একটি আধুনিক শব্দবন্ধ যা পতিতাবৃত্তি, যৌন উত্তেজনামূলক প্রকাশনা ও চলচ্চিত্র, যৌনখেলনা এবং এবম্বিধ সামগ্রীর বিপণনের মাধ্যম যেমন পর্নমূলক ইন্টারনেট ওয়েসাইট ইত্যাদির সমন্বয়ে গড়ে ওঠা বাণিজ্যিক কার্যক্রমকে বোঝায়।  এই শিল্পে  যৌনকর্মীদের  এবং যৌন অভিনেতা-অভিনেত্রীদের অবদান বিশেষভাবে গুরুত্বপূর্ণ। যৌনশিল্প পৃথিবীর অর্থনীতির একটি গুরুত্বপূর্ণ অংশ দখল করে আছে। দিনে দিনে যৌন শিল্পের প্রসার ঘটছে। আমেরিকার অর্থনীতিতে প্রতিবছর ১৩ বিলিয়নেরও বেশি ডলার যোগ করছে যৌনশিল্প।

## ব্যবসার প্রকারভেদ
### পতিতাবৃত্তি
যৌনশিল্প মূলত সামরিক সেনা ছাউনির আশেপাশে বিস্তার লাভ করে বেশি। ঊনবিংশ শতকে পোর্টসমাউথ নামক ব্রিটিশ নৌ-সেনা ছাউনি কাছে একটি পতিতালয় ছিল। ১৯৯০ সালের আগ পর্যন্ত ফিলিপাইনে আমেরিকান সেনা ছাউনির নিকটে নিষিদ্ধ এলাকা অবস্থিত ছিল।

### প্রকাশনা
#### পুস্তক প্রকাশনা
#### ম্যাগাজিন প্রকাশনা
#### পোস্টার, ক্যালেণ্ডার ও অন্যান্য

## পর্ন চলচ্চিত্র
180px|thumb| হল্যান্ডে জানলার মাধ্যমে পতিতাবৃত্তি 
১৯৭০ ও ১৯৮০ দশকের ভিডিও ক্যসেট রেকর্ডারের জনপ্রিয়তা প্রাপ্তবয়স্কদের ছবির ব্যবসাকে বাধাহীনভাবে এগিয়ে নেয়। প্রযুক্তির অগ্রগতি প্রক্ষেপকের দিন পার করে **নোংরা ছবি**-এর সহজপ্রাপ্যতা নিশ্চিত করেছে বিশাল মুনাফার ও উন্নতির দিকে। প্রতিবছর এভিএন পুরস্কার-এ নির্বাচিত প্রাপ্তবয়স্কদের ছবিতে সেরা উচ্চমানের ছবি ও নবাগত তারকাকে পুরস্কৃত করা হয়।

## ইন্টারনেট
১৯৮০ দশকের শেষের দিকের ও ১৯৯০ সালের প্রথম দিকের ইন্টারনেটের সহজলভ্যতা পর্ণোছবির প্রচার ও প্রসার বাড়িয়েছে।
### ডেউটিং সাইট
## যৌনখেলনা
প্রাপ্তবয়স্কদের সেবা দানকারী প্রতিষ্ঠানসমূহ বিভিন্ন ধরনের সেবা দিয়ে থাকে। কলগার্ল, পতিতা, যৌন উত্তেজনাকর নর্তকী এবং পতিতালয়ের দালাল এরা এসব সেবা দিয়ে থাকে।

### ম্যাসাাজ পার্লার, স্পা, প্রাইভেট ক্লাব ইত্যাদি

## যৌন পর্যটন
যৌন পর্যটন সে দেশের যৌনশিল্পকে এগিয়ে নেয় নানাভবে। তবে অবৈধ যৌন পর্যটন তৃতীয় বিশ্বের সাধারণদেশগুলোর জন্য ভয়ঙ্কর, যেমন ক্যারিবিয়ান দেশগলো ও দক্ষিণ-পূর্ব এশিয়া। হামবূর্গ রিপারভান একটি নামকরা পতিতালয়। বৈধ যৌন পর্যটন সেদেশের অর্থনীতিকে এগিয়ে নিতে সাহায্য করে।

## তথ্যসূত্র

## বহিঃসংযোগ
* XBIZ, Adult Entertainment Industry News & Information, provides up-to-the-minute coverage of the adult entertainment industry at XBIZ.com and in two monthly magazines - XBIZ World for the Online sector and XBIZ Premiere for DVD/Video, Toy/Novelty and Retail.
* Rose Garden Project, a website dedicated to women working in the adult entertainment industry and providing a community and life coaching services.
* Principles for Model Sex Industry Legislation 
* Sex Industry - A Guide to Occupational Health and Safety in New Zealand

বিষয়শ্রেণী:জৈবিক লিঙ্গ
বিষয়শ্রেণী:যৌনশিল্প
বিষয়শ্রেণী:শিল্প (অর্থনীতি)
পবিত্র পতিতাবৃত্তি

[থাম্ব|[ইনানা|Inanna/Ishtar, Mesopotamian goddess of sex and fertility, depicted on a ceremonial vase]]
**পবিত্র পতিতাবৃত্তি**, **মন্দিরের পতিতাবৃত্তি**, **কাল্ট পতিতাবৃত্তি**,  বা **ধর্মীয় পতিতাবৃত্তি** হল ধর্মীয় উপাসনার প্রেক্ষাপটে সম্পাদিত পারিশ্রমিক মিলনজাতীয়  আচার, সম্ভবত উর্বরতা আচার বা ঐশ্বরিক বিবাহ ()। পণ্ডিতরা "পবিত্র যৌনতা" বা "পবিত্র যৌন আচার" শব্দটিকে পছন্দ করেন যেখানে পরিষেবার জন্য অর্থ প্রদান জড়িত নয়।

## এশিয়া
থাম্ব|এশিয়া অঞ্চলে প্রাচীন কালে নৃত্য অবস্থায় শিল্পী।

### ভারত
ভারতীয় রাজ্যের কিছু অংশে হায়ারোডুলিক পতিতাবৃত্তির প্রচলন রয়েছে, যেমন বাসভির মতো একই রকম প্রথাগত ফর্ম রয়েছে  এবং এতে গ্রাম থেকে প্রাক-বয়ঃসন্ধিকালীন এবং অল্প বয়স্ক মেয়েদেরকে হিন্দু দেবতা বা হিন্দু মন্দিরের সাথে রীতিমত বিবাহের মাধ্যমে উৎসর্গ করা জড়িত, যারা তখন মন্দিরে কাজ করুন এবং আধ্যাত্মিক গাইড, নর্তকী এবং মন্দিরে পুরুষ ভক্তদের সেবাকারী পতিতা হিসাবে কাজ করুন। দেবদাসীদের মূলত মধ্যস্থতাকারী হিসাবে দেখা হত যারা উচ্চবর্ণের পুরুষদের দেবতাদের সাথে যোগাযোগ করার অনুমতি দিয়েছিল। যদিও তারা অন্য পুরুষদের সাথে যৌন সম্পর্ক গড়ে তুলেছিল, কিন্তু তাদের প্রতি লালসার দৃষ্টিতে দেখা হত না। ১৪ শতকে মুসলিম শাসনের আগে, তারা উত্তরাধিকারের অধিকার, সম্পদ এবং প্রভাবের পাশাপাশি বিবাহের বিপদের বাইরে বসবাস করে পুরুষদের থেকে আলাদা একটি অস্তিত্ব যাপন করতে পারত। 

## তথ্যসূত্র

বিষয়শ্রেণী:পবিত্রতা
বিষয়শ্রেণী:বিতর্ক
বিষয়শ্রেণী:ধর্মীয় পেশা
বিষয়শ্রেণী:পতিতাবৃত্তি
বিষয়শ্রেণী:ধর্মীয় আচরণ ও অভিজ্ঞতা
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:যৌন বিতর্ক
বিষয়শ্রেণী:দ্বিতীয় মন্দির
মহাশোল

**মহাশোল** () একটি বিলুপ্তপ্রায় মাছ। পাহাড়ি খরস্রোতা স্বচ্ছ জলের নদীতে মহাশোল মাছের আবাস। নদীর পাথর-নুড়ির ফাঁকে ফাঁকে 'পেরিফাইটন' নামের এক রকমের শ্যাওলা জন্মে। এগুলোই মহাশোলের প্রধান খাদ্য। মহাশোল সর্বোচ্চ ১৫ মিটার গভীর জলে চলাচল করতে পারে। জলের উষ্ণতা ১৫ থেকে ৩০ ডিগ্রি সেলসিয়াস পর্যন্ত তাদের জীবনধারণের পক্ষে সহায়ক। মহাশোল দেখতে অনেকটা মৃগেল মাছের মতো। তবে এর আঁশগুলো আরও বড়। পরিণত মাছের আঁশ শক্ত, উজ্জ্বল সোনালি রঙের ও দীপ্তিমান। পাখনা ও লেজ রক্তিম। নাকের সামনে ছোট্ট দুটি গোঁফের মতো আছে। সব মিলিয়ে দেখতে খুব সুন্দর। আমাদের মিঠাপানির মাছের মধ্যে মহাশোল স্বাদেও সেরা।

## বাংলাদেশের মহাশোলের অবস্থা
বাংলাদেশে মহাশোলের দুটি প্রজাতি আছে যাদের নাম সোনালী মহাশোল (বৈজ্ঞানিক নাম *Tor tor*) এবং লাল-পাখনা মহাশোল (বৈজ্ঞানিক নাম *Tor putitora*)। প্রজাতি দুটি মহাবিপন্ন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এই প্রজাতি দুটি সংরক্ষিত। তবে এ মাছের নতুন আরেকটি প্রজাতির সন্ধান পাওয়া গেছে। এ প্রজাতিটির (বৈজ্ঞানিক নাম *Tor barakae*) । বান্দরবান জেলার সাংগু নদীতে বাংলাদেশ মৎস্য গবেষণা ইনস্টিটিউটের (বিএফআরআই) বিজ্ঞানীরা এ প্রজাতিটির সন্ধান পেয়েছেন। এই প্রজাতির সন্ধান পাওয়ায় এখন দেশে মহাশোল মাছের প্রজাতির সংখ্যা বেড়ে তিনটি হয়েছে।

নেত্রকোনার দুর্গাপুরে কংস নদী ও সোমেশ্বরী নদী মহাশোলের আবাস। এই নদ-নদীর উৎসমুখ এখন প্রায় বন্ধ। শুকনো মৌসুমে নদী দুটি প্রায় শুকিয়ে যায়। বসবাস ও বংশবৃদ্ধির জায়গা নষ্ট হয়ে যাওয়ায় মহাশোল ধীরে ধীরে কমতে থাকে। একপর্যায়ে প্রায় বিলুপ্ত হয়ে পড়ে। সোমেশ্বরী ও কংস ছাড়াও বিচ্ছিন্নভাবে দু-একবার সাঙ্গু নদেও মহাশোল পাওয়া গেছে। তবে হাওর, বিল-ঝিল বা অন্য কোনো নদ-নদীতে মহাশোল পাওয়ার রেকর্ড নেই বাংলাদেশের মৎস্য অধিদপ্তরের কাছে।

বর্তমানে এদের কৃত্রিম প্রজনন ও উৎপাদন গবেষণায় মৎস গবেষণা ইন্সটিটিউট সফল হয়েছে।

## তথ্যসূত্র
তিস্তা নদীতে দেখা মিলে এই মাছের তবে নিতান্তই কম।

## বহিঃসংযোগ
* মহাশোল-এর ওপর প্রবন্ধ 
* Mahseertrust
* সোনালি মহাশোল (Golden Mahseer)
* মহাশোলের তথ্যাদি 
* Deccan Mahseer

বিষয়শ্রেণী:বাংলাদেশের মাছ
বিষয়শ্রেণী:এশিয়ার মাছ
বিষয়শ্রেণী:ভারতীয় সংস্কৃতি
পাতিশিয়াল

**পাতিশিয়াল** () (বৈজ্ঞানিক নাম: *Canis aureus*) হচ্ছে ক্যানিডি পরিবারের এক প্রজাতির স্তন্যপায়ী প্রাণী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বৈশিষ্ট্য
শিয়াল নিশাচর। তবে কখনো খুব সকালেও দেখা যায়। পেটে ক্ষুধা থাকলে দিনের বেলায়ও বের হয়। সন্ধ্যায় শিয়াল ডেকে ওঠে। দিনের আলো বাড়ার সঙ্গে সঙ্গে ঝোপের ভেতর, মাটির গর্তে লুকিয়ে পড়ে। সাধারণত দলে চলে, একাকীও ঘুরতে দেখা যায়। এরা সর্বভূক। প্রধান খাবার  মৃত প্রাণীর মাংস, কীটপতঙ্গ, পাখি, ইঁদুর, টিকটিকি, শাক সবজি, আখের রস, ভুট্টা ইত্যাদি। খাবারের অভাব দেখা দিলে লোকালয়ে হানা দেয় হাঁস-মুরগি ধরতে। তবে খাদ্যের অভাব যখন প্রবল হয়েছে, তখনই শিয়াল লোকালয়ে এসে পোষা হাঁস-মুরগির ওপর হানা দিয়েছে। তাই আজও গাঁয়ের মানুষ শিয়াল দেখলে যে করেই হোক মারার জন্য মরিয়া হয়ে ওঠে। পাতিশিয়ালের আকার আমাদের পোষা কুকুরের মতোই। লেজটি গুটিয়ে রাখে অর্থাৎ নিচের দিকে নামানো থাকে। গায়ের রং বাদামি, পেছনের অংশে কালো লোম থাকে। সিলেটের মৌলভীবাজার ও বড়লেখায় শিয়ালের ভালোই ডাক শোনা যায়। গবেষণায় দেখা গেছে, বর্ষার সময় মানুষের হাতে শিয়াল মারা পড়ে বেশি। খাবারের জন্য তখন লোকালয়ে আসতেই হয় এদের। আর তখনই মানুষের হাতে নিরীহ এই প্রাণীর মৃত্যু ঘটে।

আফ্রিকার বাইরে এটিই শিয়ালের একমাত্র প্রজাতি। পাতিশিয়ালের ১৩টি উপপ্রজাতি রয়েছে। আইইউসিএন এটিকে সবচেয়ে কম বিপন্ন প্রাণীর তালিকায় রেখেছে, কারণ বিভিন্ন স্থানে এর বিস্তার রয়েছে। 

## আরো পড়ুন
* বাংলাদেশের স্তন্যপায়ী প্রাণীর তালিকা

## তথ্যসূত্র

## বহিঃসংযোগ
* পাতিশিয়ালের ওপর প্রবন্ধ
* Golden Jackal ''Canis aureus'' Linnaeus, 1758 by Y.V. Jhala and P.D. Moehlman
* Giannatos, G., 2004. Conservation Action Plan for the golden jackal Canis aureus L. in Greece. WWF Greece. pp. 47

বিষয়শ্রেণী:স্তন্যপায়ী প্রাণী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:শিয়াল
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
পশ্চিমবঙ্গের বিমানবন্দরগুলির তালিকা

**[[পশ্চিমবঙ্গ|পশ্চিমবঙ্গের]] বিমানবন্দরগুলির তালিকা** এই পৃষ্ঠায় দেওয়া হল। বিমানবন্দরগুলিকে ধরন ও অবস্থান অনুযায়ী শ্রেণীবিভক্ত করা হয়েছে। রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।

তালিকায় ব্যবহৃত সংকেতগুলি হল:

* **পরিষেবাপ্রাপ্ত শহর** – বিমানবন্দরটি সাধারণত যে শহরের সঙ্গে যুক্ত। সর্বত্র পরিষেবাপ্রাপ্ত শহরের অভ্যন্তরে সংশ্লিষ্ট বিমানবন্দরটি অবস্থিত হয় না, বরং শহরের বাইরে কোনো ছোটো শহরে হয়ে থাকে।
* **আইসিএও** (**ICAO**) – আন্তর্জাতিক অসামরিক বিমান সংস্থা (আইসিএও) নির্ধারক অবস্থান নির্ণায়ক কোড।
* ** আইএটিএ** (**IATA**) – আন্তর্জাতিক বিমান পরিবহন সংস্থা (আইএটিএ) নির্ধারিত কোড।
* **বিমানবন্দরের নাম** – বিমানবন্দরের সরকারি নাম। যেসব বিমানবন্দরের নামের ক্ষেত্রে মোটা অক্ষর ব্যবহৃত হয়েছে সেখানে বাণিজ্যিক বিমানসংস্থাগুলির বিমান নির্দিষ্ট সময়সূচি মেনে ওঠানামা করে।
* **বিস্তারিত** – সংশ্লিষ্ট বিমানবন্দর সম্পর্কে বিস্তারিত তথ্য।

## বিমানবন্দর

## আরও দেখুন

* পশ্চিমবঙ্গ
* ভারতীয় বিমানবাহিনীর বিমানঘাঁটিগুলির তালিকা
* ভারতের বিমানবন্দরগুলির তালিকা
* বৃহত্তর কলকাতার বিমানবন্দরগুলির তালিকা

## তথ্যসূত্র

* 
* Airports Authority of India website: AirportsIndia.org.in or AAI.aero
* 
*  - includes IATA codes
* Great Circle Mapper - IATA and ICAO codes
* List of Indian Air Force Stations at GlobalSecurity.org



*
বিষয়শ্রেণী:পশ্চিমবঙ্গের ভবন ও স্থাপনার তালিকা
ডং হাই বিমানবন্দর

**ডংহাই বিমানবন্দর** () একটি আন্তর্জাতিক বিমানবন্দর যা ডং হাই শহর থেকে ৬ কিলোমিটার উত্তরে অবস্থিত।

## নির্ধারিত গন্তব্যসূচী
### যাত্রিবাহী বিমান চলাচল

## বহিঃসংযোগ

* Construction begins on new Quang Binh airport  Viet Nam News, September 1, 2004
* Airport & Ground Support Equipment (AGSE) in Vietnam by Le Son (11/25/2005)

বিষয়শ্রেণী:ভিয়েতনামের বিমানবন্দর
গিজার মহা পিরামিড

**গিজার মহা পিরামিড** বা **খুফুর পিরামিড** () গিজার গোরস্তানের তিনটি পিরামিডের মধ্যে সবচাইতে পুরাতন এবং বড়। এটি বর্তমান মিসরের **এল গিজা** নামক স্থানের কাছে অবস্থিত। ১৪০ মিটার (৪৬০ ফুট) উঁচু পিরামিডে তিনটি প্রধান প্রকোষ্ঠ রয়েছে। এর গ্র্যান্ড গ্যালারির দৈর্ঘ্য ৪৭ মিটার, উচ্চতায় ৮ মিটার। বিজ্ঞানীরা পিরামিডটির ভেতরে একটি ‘বড় শূন্যস্থানের’ সন্ধান পেয়েছেন।

## ইতিহাস
মিশোরের সবচেয়ে বড়, পুরোনো এবং আকর্ষনীয় পিরামিড  হচ্ছে গিজা'র পিরামিড যা খুফু'র পিরামিড হিসেবেও পরিচিত। এটি তৈরি হয়েছিল খ্রিস্টপূর্ব প্রায় ৫০০০ বছর আগে। এর উচ্চতা প্রায় ৪৮১ ফুট। এটি ৫২৯০০ বর্গমিটার (৫৬৯১২০ বর্গফুট) জমির উপর স্থাপিত। এটি তৈরি করতে সময় লেগেছিল প্রায় ২০ বছর এবং শ্রমিক খেটেছিল আনুমানিক ১ লাখ। পিরামিডটি তৈরি করা হয়েছিল বিশাল বিশাল পাথর খন্ড দিয়ে। পাথর খন্ডের এক একটির ওজন ছিল প্রায় ৬০ টন, আর দৈর্ঘ্য ছিল ৩০ থেকে ৪০ ফুটের মত। এগুলো সংগ্রহ করা হয়েছিল দূর দুরান্তের পাহাড় থেকে। পাথরের সাথে পাথর জোড়া দিয়ে পিরামিড তৈরি করা হত। চার হাজারের বছরের পুরানো এক সমাধিতে অঙ্কিত এক চিত্রে দেখা যায় এক বিশাল স্তম্ভকে স্লেজে করে সরানো হচ্ছে; অনেক মানুষ রশি দিয়ে সেই স্লেজ টেনে নিচ্ছে। আর তাদের মধ্যে একজন পাত্র থেকে জল ঢালছে বালির উপরে। এতে ঘর্ষণ প্রায় অর্ধেক হয়ে যায়। এভাবে নিয়ে যাওয়া হয়েছিল আড়াই টন ওজনের এক একটা ব্লক।

## তথ্যসূত্র

## বহিঃসংযোগ

* Pyramids—The Inside Story from PBS' Nova (TV series)
* 
* Building the Khufu Pyramid  
* 
* 
* 

বিষয়শ্রেণী:প্রাচীন মিশরীয় পিরামিড
বিষয়শ্রেণী:গিজা মালভূমি
বিষয়শ্রেণী:মিশরের দর্শনীয় স্থান
বিষয়শ্রেণী:মিশরের ৪র্থ রাজবংশের পিরামিড
বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:খ্রিস্টপূর্ব ২৬শ শতাব্দীতে সম্পন্ন ভবন ও স্থাপনা
বিষয়শ্রেণী:প্রাচীন বিশ্বের সপ্তাশ্চর্য
বিষয়শ্রেণী:গিজার ভবন ও স্থাপনা
গতিবিদ্যা

**গতিবিদ্যা** অথবা **গতিবিজ্ঞান** বা **সৃতিবিজ্ঞান** (গ্রিক: δυναμικός - dynamikos "শক্তিশালী", ইংরেজি: Dynamics) পদার্থ বিজ্ঞানের একটি শাখা যেখানে গতির কারণ, গতির পরিবর্তন ও গতির প্রভাব নিয়ে আলোচনা করা হয়। অন্য ভাষায় শক্তি প্রয়োগের ফলে পদার্থের গতির কারণ বিশ্লেষণ। পদার্থের গতির উপর বিভিন্ন ভ্রামকের প্রভাবও গতিবিজ্ঞানের আলোচ্যসূচীর অন্তর্ভুক্ত।

সাধারণ ভাষায় বলতে গেলে গতিবিদ্যার গবেষণায় দেখা হয় যে সময়ের সাপেক্ষে কীভাবে পদার্থের ভৌত অবস্থার উন্নতি বা পরিবর্তন করা যায় এবং সে সকল পরিবর্তনের কারণই বা কি। আইজ্যাক নিউটনের ভৌত নীতি গতিবিদ্যাকে পদার্থবিদ্যার ভিতর অন্তর্ভুক্ত করে। তার বলবিদ্যার সকল নীতি সমুহ পড়ে গতিবিদ্যা খুব সহজেই বুঝতে পারা যায়। প্রকৃতপক্ষে গতিবিদ্যা নিউটনের গতির দ্বিতীয় সূত্রের সাথে সরাসরি সম্পর্কিত। তথাপি নিউটনের তিনটি সূত্রই গতিবিদ্যার জন্য আবশ্যক যেহেতু তারা একে অন্যের সাথে সম্পর্কযুক্ত।

ক্লাসিক্যাল ইলেক্ট্রোম্যাগনেটিজম এর গতিবিদ্যা সংক্রান্ত বিষয়গুলো বর্ণনা করা হয় ম্যাক্সওয়েল সমীকরণ দ্বারা। আবার কোন গতিয় ব্যবস্থায় যদি ইলেক্ট্রোম্যাগনেটিজম এবং বলবিদ্যা উভয়ই থাকে, তবে তা বর্ণনা করা হয় নিউটনের সূত্র, ম্যাক্সওয়েলের সমীকরণ এবং লরেঞ্জ বল এর সমন্বয়ে।

## বল

নিউটনের গতিসূত্রানুসারে বল হল এমন একটি প্রয়াস বা চাপ যা কোন বস্তুকে চলতে বাধ্য করে বা করার চেষ্টা করে। বলের ধারনাটি কে সাধারণত এভাবে বর্ণনা করা হয়, যে এটির প্রভাবে কোন মুক্ত বস্তু ত্বরণ পায়। বল টান বা ধাক্কা যে কোন ভাবেই প্রয়োগ করা যেতে পারে, যার প্রভাবে বস্তুর গতির পরিবর্তন হবে অথবা বস্তুটির সাময়িক বা স্থায়ী বিকৃতি ঘটবে। সাধারণ ভাবে বলা যায়, বলের প্রভাবে বস্তুর গতিয় অবস্থার পরিবর্তন হয়।

## নিউটনের গতিসূত্র সমূহ

নিউটনের তত্ত্বানুসারে বল হল এমন একটি প্রয়াস যার প্রভাবে কোন বস্তু ত্বরণ প্রাপ্ত হয়।

* নিউটনের প্রথম সূত্রনুসারে, যদি কোন বাহ্যিক বল প্রয়োগ না করা হয়, তবে কোন চলমান বস্তু চিরকাল চলমান থাকবে আর স্থির বস্তু চিরকাল স্থির থাকবে। এই সূত্র আমাদের বস্তুর জড়তা বিষয়ে ধারণা দেয়। জড়তা হল পদার্দের একটি ধর্ম, যা বস্তুর গতিয় অবস্থা পরিবর্তনে বাধা দেয়।
* নিউটনের দ্বিতীয় সূত্রনুসারে, বল হল বস্তুর ভর এবং তার ত্বরণের গুণ ফলের সমান (বল = ভর × ত্বরণ)।
* নিউটনের তৃতীয় সূত্রনুসারে, প্রতিটি ক্রীয়ারই সমান এবং বিপরীত প্রতিক্রীয়া রয়েছে।

## সার কথা
* বল ত্বরণ তৈরি করে এবং ত্বরণ ঘটানোর সামর্থ্য রাখে।
* একটি বস্তু ত্বরণে থাকা অবস্থায় তার বলের লব্ধি শূন্য নয়।
* বলের উপাংশের ভেক্টর যোগফল তার মোট বল নির্দেশ করে।
* F=ma সূত্র ব্যবহার করে ত্বরন পাওয়া যায়।
* বল যদি কৌণিক দুরুত্ব বরাবর ক্রিয়া করে তবে জ্যামিতির সূত্র সমুহ প্রয়োজন হয়।

## তথ্যসূত্র

বিষয়শ্রেণী:বলবিজ্ঞান
বিষয়শ্রেণী:যন্ত্রকৌশল
বিষয়শ্রেণী:প্রকৌশল
বিষয়শ্রেণী:গতিবিজ্ঞান
পাহাড়ি বাজ

**পাহাড়ি বাজ** ()(***Nisaetus nipalensis***) এক ধরনের শিকারী পাখি। এটা ঈগলের মতোই দেখতে হয়। পাহাড়ি বাজ দক্ষিণ এশিয়ার পাকিস্তান, ভারত, শ্রীলঙ্কা থেকে চীন, তাইওয়ান, জাপান পর্যন্ত দেখতে পাওয়া যায়। নিসেটাস গণের (আগে এই পাখিটিকে স্পিজেটাস গণের ধরা হতো) এই পাহাড়ি বাজ ঈগলজাতীয় পাখি। অন্যান্য ঈগলের মতো এসসিপিট্রাইডি পরিবারভুক্ত।

## গঠন
পাখিটি ঠোঁটের ডগা থেকে লেজের প্রান্ত পর্যন্ত ৭০ থেকে ৭২ সেন্টিমিটার, পাখা ৪২ সেন্টিমিটার ও ঠোঁট ৪ সেন্টিমিটার লম্বা। এদের ঠোঁট অপেক্ষাকৃত ছোট তবে একটু ছড়ানো, গোড়া থেকে বাঁকানো, নাকের ছিদ্র গোলাকার, পাখা ছোট গোলাকৃতির, লেজ অধিকাংশ ঈগলের তুলনায় লম্বা। এদের পা লম্বা, পালক জড়ানো; পায়ের আঙুল ছোট কিন্তু শক্তিশালী, নখ লম্বা ও বাঁকানো।

মধ্যম আকারের ঈগলটি বাদামি রঙের, পেটের দিকটা হালকা বাদামি রঙের, তলার দিকে লেজে পাখায় কালো পালকে দাগানো। বুক, পেট ও পাখার ওপরের অংশে কালো পালকের প্রচুর ছোপ রয়েছে। স্ত্রী-পুরুষ একই রকম দেখতে, তবে উঠতি বয়সীদের মাথা সাদাটে। মাথায় ঝুঁটি আছে।

## বাসস্থান
right|150px|thumb|পাহাড়ি বাজ 
পাহাড়ি বাজ পুরোপুরি পর্বতসংকুল জঙ্গলের বাসিন্দা। ডালপালা জোগাড় করে গাছে বাসা বাঁধে। সাধারণত একটি ডিম পাড়ে। এরা বেজি, ইঁদুর, খরগোশসহ নানা স্তন্যপায়ী প্রাণী, পাখি ও সরীসৃপজাতীয় প্রাণী শিকার করে খায়। পাহাড়ি বাজের এই প্রজাতিটির আগের ইংরেজি নাম ছিল হজসন’স হক-ঈগল। এটি পাকিস্তান, ভারত ও চীনে দেখতে পাওয়া যায়। এদের দুটি উপপ্রজাতির একটির (Nisaetus kelarti) শ্রীলঙ্কা ও দক্ষিণ ভারতে দেখা মেলে। দ্বিতীয় উপপ্রজাতিটি (Nesaetus orientalis) জাপানে দেখতে পাওয়া যায়। বাংলাদেশের রাঙামাটি জেলার বিলাইছড়ি উপজেলার পাহাড়ি জঙ্গলে পাহাড়ি বাজ দেখতে পাওয়া যায়।

## তথ্যসূত্র

## বহিঃসংযোগ
* পাহাড়ি বাজ-এর ওপর প্রবন্ধ

বিষয়শ্রেণী:ঈগল
বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:শিকারী পাখি
বিষয়শ্রেণী:হিমালয়ের পাখি
বিষয়শ্রেণী:চীনের পাখি
বিষয়শ্রেণী:জাপানের পাখি
বিষয়শ্রেণী:তাইওয়ানের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮৩৬-এ বর্ণিত পাখি
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
বালুরঘাট বিমানবন্দর

**বালুরঘাট বিমানবন্দর**  পশ্চিমবঙ্গের বালুরঘাট শহর থেকে ৬ কিলোমিটার (৪ মাইল) দূরে অবস্থিত। বর্তমানে এই বিমানবন্দরটি বন্ধ।

এই বিমানবন্দরটি মোট ১৩২.৬৬ একর (৩২ হেক্টর) জমির উপর অবস্থিত। সমুদ্রপৃষ্ঠ থেকে উচ্চতা ৭৮ ফুট (২৪ মিটার)। ৪,৯০৬ X ১০০ ফুট (১,৪৯৫ X ৩০ মিটার) আয়তনের একটি পাকা রানওয়েও রয়েছে।

## ইতিহাস
দ্বিতীয় বিশ্বযুদ্ধের সময়কালে সামরিক প্রয়োজনে ব্রিটিশরা এখানে তৈরি করেছিল একটি অস্থায়ী বিমানবন্দর। পরবর্তী ৫০ এর দশকে সেখান থেকে সুরেখা এয়ার সার্ভিস তাদের বিমান চালু করে স্থায়ী ভাবে। কিন্তু ভারত-পাকিস্তান যুদ্ধের সময় সেটি বন্ধ হয়ে যায়। অবশেষে ১৯৮৪ সালে বায়ুদূত (এয়ার সার্ভিস) ডোর্নিয়ার গোত্রের বিমান চালায় এই এয়ারপোর্ট থেকে। কিন্তু ফের তা বন্ধ হয়ে পরে বেশ কয়েকটি কারণে। প্রথমত ম্যানুয়াল নেভিগেশান সিস্টেমের জন্য নির্ধারিত জায়গার বদলে অন্য অঞ্চলে ভুল করে নেমে পরে বিমানগুলি। দ্বিতীয়ত, তৎকালীন আর্থিক অসঙ্গতির কারণে যাত্রী কম হতে থাকা সহ অন্যান্য অনেক কারণ ছিল এই পরিষেবা বন্ধের পেছনে।

মাহিনগর এলাকায় অবস্থিত প্রায় ৫০ একর আয়তন বিশিষ্ট উত্তরবঙ্গের ভারতের অন্যতম গুরুত্বপূর্ণ বালুরঘাট বিমানবন্দরটি দীর্ঘ কয়েক দশক ধরে পরিত্যক্ত অবস্থায় পড়েছিল। যার রানওয়ের দৈর্ঘ্য ছিল ১ কিলোমিটার। ফলে বড় কোনও বিমান এখান থেকে না চললেও প্রপেলার চালিত সব ধরনের বিমান এখান থেকে ওঠানামা করত।

## সম্প্রসারণ
বর্তমানে পশ্চিমবঙ্গ সরকার বালুরঘাট বিমানবন্দরের থেকে  বিমান পরিষেবা চালু করার পরিকল্পনা নিয়েছে। এই পরিষেবা চালুতে টাকা বরাদ্দ হবার সঙ্গে সঙ্গে টেন্ডার প্রক্রিয়া সমাপ্ত করে ২০১৬ প্রথম দিকে কাজ শুরু করছিল পূর্ত দফতর। এই কাজের জন্য সরকার প্রায় ১১ কোটি ৩৫ লক্ষ টাকা বরাদ্দ করে। বরাদ্দ টাকায় বিমানবন্দরের ভেঙ্গে যাওয়া রানওয়ে থেকে শুরু করে এয়ার স্ট্রিপ, প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার এবং অন্যান্য সমস্ত কিছু একেবারে নুতন ভাবে তৈরি করছে পূর্ত দফতর। সেই কাজও প্রায় ৭০ শতাংশ শেষ হয়েছে। তবে আগেই এখানে সীমানা পাঁচিলের কাজ সমাপ্ত করা হয়েছিল। এয়ারপোর্ট অথরিটি অফ ইন্ডিয়ার প্রতিনিধিরা পরিদর্শন করে গিয়েছেন বন্দর। প্রাথমিক ভাবে এখন ৪২ আসনের বিমানগুলি চলাচল করবে বলে জানা যায়।

## নির্ধারিত গন্তব্যসূচী
কোনো যাত্রিবাহী বিমান চলাচল করে না।
পশ্চিমবঙ্গ সরকার ঘোষণা করেছে ২০১৭ সালের মাঝামাঝি সময়ে বালুরঘাট-কলকাতা  রুটে যাত্রীবাহি বিমান চলাচল করবে।

## আরও দেখুন
* ভারতের বিমানবন্দরগুলির তালিকা

## তথ্যসূত্র


## বহিঃসংযোগ
* 



বিষয়শ্রেণী:ভারতের বিমানবন্দর
বিষয়শ্রেণী:পশ্চিমবঙ্গের বিমানবন্দর
খয়েরি-ডানা পাপিয়া

alt=সাতছড়ি জাতীয় উদ্যানের খয়েরি-ডানা পাপিয়া|থাম্ব|সাতছড়ি জাতীয় উদ্যানের খয়েরি-ডানা পাপিয়া
**খয়েরি-ডানা পাপিয়া** বা **খয়রাপাখ পাপিয়া**, পাপিয়া পাখির মধ্যে সবচেয়ে বড় জাতের পাখি। বাংলাদেশে ১২ জাতের পাপিয়ার মধ্যে এরা সবচেয়ে বড়। বাংলাদেশে এরা পরিযায়ী পাখি।

## বিবরণ
এরা শুধু দৈর্ঘ্যেই অনন্য নয়, রঙিন ডানা, খাড়া ঝুঁটি এবং লম্বা-চওড়া লেজও এদের সৌন্দর্য্য অনেকখানি বাড়িয়ে দিয়েছে।

বর্ষাকাল, খয়েরি-ডানা পাপিয়ার প্রজননকাল। এরা গোপনে অন্য পাখির বাসায় ডিম পাড়ে। বাংলাদেশে ১২ প্রজাতির পাপিয়ার সব কটিই আড়ালে থাকে, পোকা ধরে খায় এবং অপরের বাসায় ডিম পাড়ে। বউ-কথা-কও পাপিয়া, করুণ পাপিয়া ও পাকরা পাপিয়া লোকালয়ের কাছে আসে বলে অনেকে এদের কথা জানেন। কিন্তু বাকি নয় জাতের পাপিয়া সচরাচর বনে বাস করে বলে সাধারণ্যের নজরে পড়ে না।

মে-আগস্ট মাসের প্রজনন-মৌসুমে বাংলাদেশে খয়েরি-ডানা পাপিয়ার দেখা মেলে। তার আগে-পরে মেলে না বলে ধরে নেয়া হয়, পাখিটি বাংলাদেশে প্রজনন-পরিযায়ী। এদেশে এদের সম্পর্কে তথ্যও রয়েছে খুব কম।

## বিস্তৃতি
খয়েরি-ডানা পাপিয়া দক্ষিণ ও দক্ষিণ-পূর্ব এশিয়াতেই বাস করে। বাংলাদেশ ছাড়া মাত্র নয়টি দেশে এর দেখা মেলে। কিন্তু পাখিটি কোথায় স্থায়ী আর কোথায় পরিযায়ী, তা অনেকটা অজানা। শ্রীলঙ্কা, ভারত ও ভিয়েতনামের উত্তরাঞ্চলে সারা বছর এবং বাংলাদেশ, নেপাল ও তার পুর্বদিকের পাঁচটি দেশে শুধু গ্রীষ্মে পাখিটিকে দেখা গেছে।

## তথ্যসূত্র

## বহিঃসংযোগ
* আলোকচিত্র 
* ডাক।

বিষয়শ্রেণী:পরিযায়ী পাখি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:ভুটানের পাখি
বিষয়শ্রেণী:ব্রুনাইয়ের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:শ্রীলঙ্কার পাখি
বিষয়শ্রেণী:নেপালের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:লাওসের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:ফিলিপাইনের পাখি
বিষয়শ্রেণী:ক্ল্যামেটর
বিষয়শ্রেণী:১৭৬৬-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা